**V Ý Z V A**

na predloženie ponuky vprieskume trhu v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)

1. Identifikácia verejného obstarávateľa:

Stredná priemyselná škola elektrotechnická, Zochova 9, 811 03 Bratislava

Kontaktná osoba: PhDr. M. Lukáčová Nováčková, ekonomická pracovníčka školy,

e-mail: [skola@zochova.sk](mailto:skola@zochova.sk), 🕿 02/592 009 14

2. Názov zákazky:

Výmena hlavných vchodových dverí do budovy školy

3. Predmet zákazky:

Predmetom zákazky sú stavebné práce a dodávky súvisiace s výmenou hlavných vchodových dverí do budovy školy.

Podrobné vymedzenie predmetu a rozsahu zákazky je v ***Prílohe č. 1*** „Výzvy na predloženie ponuky“.

4. Podmienky plnenia:

Na predmet zákazky bude vystavená objednávka.

Miesto plnenia: Stredná priemyselná škola elektrotechnická, Zochova 9, 811 03 Bratislava

Termín realizácie: najneskôr do 10 týždňov odo dňa nadobudnutia účinnosti objednávky

5. Predpokladaná hodnota zákazky: 7.679.- € bez DPH

6. Lehota na predkladanie ponúk je stanovená do 15.4.2019 do 14.00 hod.

Ponuky predložené po lehote na predkladanie ponúk nebudú akceptované.

# 7. Obhliadka miesta plnenia predmetu zákazky:

Odporúča sa vykonať obhliadku miesta plnenia, aby si záujemcovia sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou idú na ťarchu záujemcu.

Termín obhliadky je potrebné dohodnúť telefonicky u kontaktnej osoby:

PhDr. M. Lukáčová Nováčková, tel. č. 02/592 009 14

# 8. Podmienky účasti uchádzačov

8.1 Uchádzač musí spĺňať všetky nasledovné podmienky týkajúce sa **osobného postavenia**.

Verejného obstarávania sa môže zúčastniť len ten, kto spĺňa podmienky účasti týkajúce osobného postavenia podľa § 32 ods.1 zákona o VO.

***Požaduje sa preukázanie splnenia podmienok osobného postavenia podľa § 32 ods. 1 zákona o VO:***

8.1.1 predložením *čestného vyhlásenia* podpísaného oprávnenou osobou uchádzača, že uchádzač spĺňa podmienky osobného postavenia v celom rozsahu v zmysle *§ 32 ods. 1 zákona o VO.* (***Príloha č. 2*** „Výzvy na predloženie ponuky“), ***alebo*** *predložením dokladov* podľa § 32 ods. 2, resp. podľa ods. 4 a/alebo ods. 5 zákona v rozsahu a platnosti v zmysle zákona o VO, ***alebo*** *zápisom do zoznamu hospodárskych subjektov* v zmysle § 152 zákona o VO.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

Splnenie predmetných podmienok účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

8.2 Uchádzač musí spĺňať všetky nasledovné podmienky týkajúce sa **technickej alebo odbornej spôsobilosti**.

***Požaduje sa preukázanie technickej alebo odbornej spôsobilosti podľa § 34 ods. 1 písm. b) zákona:***

8.2.1 predložením zoznamu stavebných prác rovnakého alebo podobného charakteru a zložitosti ako je predmet zákazky za predchádzajúcich päť rokov (predchádzajúcich lehote na predkladanie ponúk), ktorého finančný objem bol spolu za sledované obdobie v minimálnej výške 7 000,00 EUR bez DPH;

Za stavebné práce rovnakého alebo podobného charakteru ako je predmet zákazky sa bude považovať rekonštrukcia, výroba, repasovanie a montáž drevených okien na národnej kultúrnej pamiatke zapísanej v Ústrednom zozname pamiatkového fondu SR, alebo ekvivalentnom zozname podľa príslušných právnych predpisov v krajine sídla uchádzača.

Zoznam stavebných prác má obsahovať:

a) identifikáciu odberateľa a kontakt na odberateľa,

b) názov a stručný opis predmetu zákazky,

c) číslo NKP z Ústredného zoznamu pamiatkového fondu,

d) zmluvnú cenu zákazky bez DPH v EUR,

e) lehotu uskutočnenia prác,

f) potvrdenie o uspokojivom vykonaní stavebných prác odberateľom.

Ak budú v zmluvnej cene zákazky (v referenčnom liste) zarátané aj iné stavebné práce alebo činnosti ako požadované, uchádzač je povinný vyčísliť a uviesť cenu len za práce rovnakého alebo podobného charakteru ako je predmet zákazky.

***Požaduje sa preukázanie technickej alebo odbornej spôsobilosti podľa § 34 ods. 1 písm. g) zákona:***

8.2.2 predložením údajov minimálne o jednej osobe s **odbornou praxou** v oblasti stolárstva v dĺžke **min. 5 rokov** a sozhotovovaním kópií a repasovaním historických okien **v celkovom minimálnom počte 3 kusov** **dverí na 2 rôznych objektoch**.

Uchádzač preukáže údaje nasledovnými dokladmi:

- čestným vyhlásením o praxi v trvaní najmenej 5 rokov, osobitne sa požaduje uviesť údaje o skúsenostiach so zhotovovaním kópií a repasovaním historických dverí v počte min. 3 kusov sumárne najviac na 2 objektoch (názov a sídlo odberateľa, názov stavby, popis stavby, obdobie realizácie stavby od – do, špecifikácia počtu zhotovených kópií a repasovaných historických okien);

8.3 Uchádzač predloží *čestné vyhlásenie* podpísané oprávnenou osobou uchádzača, že súhlasí so všetkými podmienkami zákazky. (***Príloha č.2*** „Výzvy na predloženie ponuky“).

9. Obsah ponuky

Ponuka predložená uchádzačom bude obsahovať:

* doklady preukazujúce splnenie podmienok účasti uchádzača podľa ***bodu 8.1.1, 8.2.1, 8.2.2 a 8.3*** „Výzvy na predloženie ponuky“;
* vyplnený a oprávnenou osobou podpísaný „**Formulár pre zákazku s nízkou hodnotou“**

**(*Príloha č.3*** „Výzvy na predloženie ponuky“);

* Vyplnený a oprávnenou osobou podpísaný **„Podrobný rozpis ceny“**

**(*Príloha č.4*** „Výzvy na predloženie ponuky“);

Ak ponuku predkladá skupina dodávateľov:

* čestné vyhlásenie o vytvorení skupiny dodávateľov

(***Príloha č.2*** „Výzvy na predloženie ponuky“)

* + plnomocenstvo, v ktorom uchádzač preukazuje splnomocnenie pre konanie v mene skupiny dodávateľov.

*V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.*

10. Preskúmanie ponúk:

Do procesu vyhodnocovania ponúk budú zaradené tie ponuky, ktoré

- obsahujú náležitosti uvedené v ***bode 9*** „Výzvy na predloženie ponuky“

- zodpovedajú požiadavkám a podmienkam uvedeným vo „Výzve na predloženie ponuky“.

Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podmienkach a neobsahuje také skutočnosti, ktoré sú v rozpore so všeobecne záväznými právnymi predpismi. Ostatné ponuky uchádzačov budú z verejného obstarávania vylúčené.

Hodnotenie splnenia podmienok uvedených ***v bode 8*** „Výzvy na predloženie ponuky“ bude založené na posúdení predložených dokladov. Ak uchádzač nepredloží niektorý z požadovaných dokladov, ktorým preukazuje splnenie podmienok účasti, alebo nebude spĺňať podmienky účasti, bude z verejného obstarávania vylúčený.

V prípade nejasnosti a potreby objasnenia ponúk, prípadne potreby ich doplnenia zo strany verejného obstarávateľa, bude uchádzač elektronicky požiadaný o vysvetlenie, resp. doplnenie svojej ponuky v lehote určenej verejným obstarávateľom.

Ak uchádzač nepredloží vysvetlenie ponuky, resp. ju nedoplní v lehote určenej verejným obstarávateľom alebo predložené vysvetlenie nie je dostatočné, jeho ponuka bude z prieskumu trhu vylúčená.

11. Kritéria na vyhodnotenie ponúk:

Ponuky uchádzačov, ktoré budú spĺňať stanovené podmienky a neboli z verejného obstarávania vylúčené, budú vyhodnocované podľa kritéria na vyhodnotenie ponúk uvedeného ***.***

Kritérium na vyhodnotenie ponúk je: *najnižšia celková cena v EUR s DPH za celý predmet zákazky.*

Úspešný bude ten uchádzač, ktorý predloží/požaduje najnižšiu (celkovú) cenu za poskytnutie predmetu zákazky v EUR s DPH. Poradie uchádzačov sa zostaví podľa výšky ponukovej ceny vzostupne od 1 po x, kde x je počet uchádzačov.

V cene za poskytnutie celého predmetu zákazky uvedenej v ponuke uchádzača budú započítané všetky náklady uchádzača súvisiace s realizáciou predmetu zákazky (napr. dopravné náklady, režijné náklady, mzdové náklady a pod.). Cena musí zahŕňať všetky náklady uchádzača na riadne poskytnutie predmetu zákazky.

Uchádzač uvedie cenu zaokrúhlenú na 2 desatinné miesta.

Ak je uchádzač platiteľom dane z pridanej hodnoty (ďalej len DPH), navrhovanú cenu uvedie v zložení:

* + navrhovaná cena bez DPH
  + sadzba DPH a výška DPH
  + navrhovaná cena vrátane DPH

Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, je ním predložená celková cena konečná a nemenná a bude považovaná za cenu na úrovni s DPH.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ si vyhradzuje právo zmeniť podmienky zákazky.

Uchádzač zaslaním ponuky bezvýhradne akceptuje všetky podmienky zákazky.

Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok alebo akýmkoľvek rozhodnutím verejného obstarávateľa.

12. Obchodné podmienky:

Plnenie bude vykonané na základe objednávky.

13. Platobné podmienky

Podkladom pre platbu bude faktúra vystavená zhotoviteľom na podklade objednávateľom potvrdeného preberacieho protokolu po splnení predmetu objednávky. Lehota splatnosti vystavenej faktúry je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

14. Dôvernosť a ochrana osobných údajov

Verejný obstarávateľ počas priebehu tohto verejného obstarávania nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave, dňa 4.4.2019

Ing. Milan Ferenčík

riaditeľ SPŠ elektrotechnická,

Zochova 9, Bratislava

**Zoznam príloh:**

Príloha č. 1: Podrobný opis predmetu zákazky

Príloha č. 2: Čestné vyhlásenia

Príloha č. 3: Formulár pre prieskum trhu

Príloha č. 4: Podrobný rozpis ceny

Samostatná príloha: Podmienky Krajského pamiatkového Úradu

Príloha č. 1: opis predmetu zákazky

**Predmet zákazky:**

Predmetom zákazky sú stavebné práce a dodávky súvisiace s výmenou vchodových dverí do budovy školy

**Miesto realizácie:** Stredná priemyselná škola elektrotechnická, Zochova 9, 811 03 Bratislava

Predmet zákazky zahŕňa vykonanie všetkých prác a dodávok súvisiacich s výmenou hlavných vchodových dverí do budovy školy v rozsahu:

1. Drevené vchodové dvere o rozmeroch 1160x1160x3010 cm, drevina dub.

Drevenú výplň nahradí za historickú analógiu realizovať ako masív s profilovými kazetami. Dvere budú tvoriť profilové drevené kazety a izolačné dvojsklo. Na dverách bude vyrezaný priezor na poštovú schránku.

2.       Montáž dverí

3.       Demontáž dverí

4.       Kovanie pre vchodové dvere

5.       Murárske práce

Pred začiatkom realizačných prác je potrebné postupovať na základe rozhodnutia Krajského pamiatkového Úradu v Bratislave (KPUBA-2018/13866-S/101326/BAL) zo dňa 18. 11. 2018

Príloha č. 2: Čestné vyhlásenia

*Obchodné meno:*

*Sídlo/miesto podnikania:*

*IČO:*

**Čestné vyhlásenie**

**k podmienkam zákazky**

1. Vyhlasujeme, že **súhlasíme** s podmienkami zákazky na predmet zákazky **„Výmena hlavných vchodových dverí do budovy školy “**, ktoré určil verejný obstarávateľ v podmienkach zákazky.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a nie sme členom skupiny dodávateľov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V............................ dňa...................................

..............................................

meno a priezvisko, funkcia

podpis[[1]](#footnote-1)

**Čestné vyhlásenie**

**o vytvorení skupiny dodávateľov**

1. Podpísaní zástupcovia dodávateľov uvedených v tomto vyhlásení týmto vyhlasujeme, že predkladáme spoločnú ponuku v zákazke s nízkou hodnotou pod názvom **„Výmena hlavných vchodových dverí do budovy školy“**. Skupina pozostáva z nasledovných samostatných právnych subjektov:

Subjekt 1:[[2]](#footnote-2)

Subjekt 2:

1. V prípade, že naša spoločná ponuka bude úspešná a bude verejným obstarávateľom prijatá, súhlasíme, aby bola zmluva o dielo podpísaná objednávateľom a splnomocneného zástupcu skupiny dodávateľov, ktorým je:[[3]](#footnote-3)
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle Podmienok zákazky (vylúčenie zo zákazky s nízkou hodnotou), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v Slovenskej republike.

V............................ dňa...................................

..............................................

Subjekt 1

meno a priezvisko, funkcia

podpis

V............................ dňa...................................

..............................................

Subjekt 2

meno a priezvisko, funkcia

podpis

Obchodné meno:

Sídlo/ miesto podnikania:

IČO:

**Čestné vyhlásenie**

Vyhlasujeme, že **spĺňame podmienky účasti – podmienky osobného postavenia podľa zákona č. 343/2015 Z. z.** o verejnom obstarávaní a o zmene a doplnení niektorých zákonov v znení neskorších predpisov **v celom rozsahu podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

V............................ dňa...................................

...................................................

meno a priezvisko, funkcia

podpis[[4]](#footnote-4)

Príloha č. 3: FORMULÁR PRE zákazku s nízkou hodnotou

|  |  |  |  |  |  |  |  |
| --- | --- | --- | --- | --- | --- | --- | --- |
| **Stredná priemyselná škola elektrotechnická, Zochova 9, 811 03 Bratislava** | | | | | | | |
| **FORMULÁR PRE zákazku s nízkou hodnotou**  na predloženie ponuky v zákazke s nízkou hodnotou podľa internej smernice verejného obstarávateľa  a v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov | | | | | | | |
| Žiadame Vás o vypracovanie záväznej ponuky na predmet zákazky: | | | | **Identifikačné údaje uchádzača**  ***vyplní uchádzač*** | | | |
| **„**Výmena hlavných vchodových dverí do budovy školy**“** | | | |
| Opis a rozsah predmetu zákazky | | | |
| Predmetom tejto zákazky je výber najvhodnejšej spoločnosti, ktorá zabezpečí plnenie predmetu zákazky.  Bližšia špecifikácia predmetu zákazky je uvedená v Prílohe č. 1 Výzvy.  Kritérium pre vyhodnotenie ponúk je celková najnižšia cena za celý predmet zákazky v EUR s DPH | | | | **Názov:**  **Sídlo:**  **IČO:**  **IČ DPH:**  **Kontaktná osoba:**  **Telefón:**  **Email:** | | | |
| Miesto realizácie predmetu zákazky: | SPŠ elektrotechnická, Zochova 9, 811 03 Bratislava | | | | | | |
| Termín plnenia predmetu zákazky: | najneskôr do 10 týždňov odo dňa nadobudnutia účinnosti objednávky | | | | | | |
| Kontaktná osoba: | .Mária Lukáčová Nováčková, PhDr. | | | | | | |
| **Predpokladaná hodnota zákazky:** | 7 678,33. EUR bez DPH | | | | | | |
| **Názov zákazky** | **Celková cena za celý predmet zákazky v EUR bez DPH** | **Sadzba DPH**  **(%)** | | | **Výška DPH**  **(EUR)** | | **Celková cena za celý predmet zákazky v EUR s DPH** |
| **„**Výmena hlavných vchodových dverí do budovy školy**“** | *Vyplní uchádzač* | *Vyplní uchádzač* | | | *Vyplní uchádzač* | | *Vyplní uchádzač* |
|  | | | Vyplní uchádzač  ………………………  Dátum | | | Vyplní uchádzač  ………………………  Podpis oprávnenej osoby | |
| Termín na doručenie ponúk: | do 15. 04. 2019 14:00 hod. | | | | | | |
| Spôsob predkladania ponúk:  Vašu záväznú ponuku nám zašlite na adresu: | elektronicky – prostredníctvom e-mailu | | | | | | |
| Poznámka:  Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.  Verejný obstarávateľ si vyhradzuje právo neakceptovať ponuky zaslané po lehote na predkladanie ponúk.  Verejný obstarávateľ si vyhradzuje právo zmeniť podmienky tejto zákazky s nízkou hodnotou alebo ju zrušiť.  Verejný obstarávateľ si vyhradzuje právo odmietnuť všetky predložené ponuky a nezadať zákazku žiadnemu z uchádzačov.  Uchádzač zaslaním ponuky súhlasí so všetkými podmienkami verejného obstarávateľa uvedenými vo Výzve na predloženie ponuky, v obchodných podmienkach a v tomto formulári pre zákazku s nízkou hodnotou.  Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením tejto zákazky, zmenou podmienok alebo v súvislosti s akýmkoľvek rozhodnutím verejného obstarávateľa. | | | | | | | |

Príloha č. 4: PODROBNÝ ROZPIS CENY

|  |  |  |  |  |  |
| --- | --- | --- | --- | --- | --- |
| **Názov** | **Merná jednotka (MJ)** | **Množstvo MJ** | **Cena v € bez DPH** | **Výška DPH v €** | **Cena v € s DPH** |
| Vchodové dvere | ks | 1 | *vyplní uchádzač* | *vyplní uchádzač* | *vyplní uchádzač* |
| Montáž dverí |  |  | *vyplní uchádzač* | *vyplní uchádzač* | *vyplní uchádzač* |
| Demontáž dverí |  |  | *vyplní uchádzač* | *vyplní uchádzač* | *vyplní uchádzač* |
| Kovanie pre vchodové dvere |  |  | *vyplní uchádzač* | *vyplní uchádzač* | *vyplní uchádzač* |
| Murárske práce |  |  | *vyplní uchádzač* | *vyplní uchádzač* | *vyplní uchádzač* |
| Doprava |  |  | *vyplní uchádzač* | *vyplní uchádzač* | *vyplní uchádzač* |
| ***Celková cena za celý predmet zákazky v EUR bez DPH*** | | |  | ***vyplní uchádzač*** | |
| ***Sadzba DPH (٪)*** | | |  | ***vyplní uchádzač*** | |
| ***Výška DPH (EUR)*** | | |  | ***vyplní uchádzač*** | |
| **Celková cena za celý predmet zákazky v EUR s DPH** | | |  | ***vyplní uchádzač*** | |

1. ***Čestné vyhlásenie musí byť podpísané oprávnenou osobou uchádzača, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.*** [↑](#footnote-ref-1)
2. Ku každému zo subjektov/členov skupiny dodávateľov sa požaduje uviesť obchodné meno, sídlo/miesto podnikania, IČO. [↑](#footnote-ref-2)
3. Požaduje sa uviesť vedúceho člena skupiny dodávateľov v rozsahu obchodné meno, sídlo/miesto podnikania, IČO. [↑](#footnote-ref-3)
4. ***Čestné vyhlásenie musí byť podpísané oprávnenou osobou uchádzača, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.*** [↑](#footnote-ref-4)